EkBass/fiwiki-20250220-pages-articles huggingface dataset:
Valkoposkimangabit

Valkoposkimangabit (Lophocebus) on suku häntäapinoiden (Cercopithecidae) heimossa. Samantyyppisen nimen omaavat mangabit kuuluvat Cercocebus-sukuun. Valkoposkimangabit ovat hoikkia, varsin pitkäraajaisia apinoita. Pään ja vartalon yhteispituus on 40–90 cm, paino ylimmillään koirailla 11 ja naarailla 6 kg. Valkoposkimangabit ovat sosiaalisia eläimiä ja kommunikoivat keskenään huutelemalla kuuluvasti. Ne syövät siemeniä, hedelmiä ja lehtiä. Valkoposkimangabeilla on pitkähkö, musta turkki. Ne viettävät paljon aikaansa puissa. Valkoposkimangabit ja mangabit eivät ole samantyyppisestä ulkonäöstään huolimatta nykytiedon valossa kovin läheistä sukua toisilleen; läheisempiä sukulaisia ovat paviaanit ja tselada. Niiden lajien määritys on muuttunut viime vuosikymmeninä == Lajeja == * valkoposkimangabi (Lophocebus albigena) * ugandanmangabi (Lophocebus ugandae) * mustamangabi (Lophocebus aterrimus) * Lophocebus osmani * Lophocebus johnstoni * Lophocebus opdenboschi == Lähteet == Luokka:Marakattiapinat
Simon Terry

Simon Duncan Terry (27. helmikuuta 1974 Stirling, Skotlanti – heinäkuu 2021) oli brittiläinen jousiampuja ja olympiamitalisti. Terry voitti Barcelonan kesäolympialaisissa 1992 olympiapronssia sekä yksilö- että joukkuekilpailussa ja palasi myöhemmin olympiatasolle kilpaillen vielä kaksissa kisoissa. Pekingissä 2008 Terry oli joukkuekilpailussa 12:s ja huolimatta sijoittumisestaan seitsemänneksi yksilökilpailun sijoituskierroksella hän putosi heti sijoituskierroksen 58:tta, Suomen Matti Hatavaa, vastaan pistein 104–105. Lontoossa 2012 Terry sijoittui yksilökilpailussa 17:nneksi ja joukkuekilpailussa yhdeksänneksi. MM-kilpailuista Terry saavutti Leipzigissa 2007 joukkuekilpailun hopeaa ja EM-kilpailuista Roveretossa 2010 sekajoukkuekilpailun pronssia. Terry sairasti aggressiivista syöpää ja kuoli kotonaan 47-vuotiaana heinäkuussa 2021.https://worldarchery.sport/news/200353/double-olympic-medallist-simon- terry-dies-aged-47Olympedia == Lähteet == * === Viitteet === == Aiheesta muualla == * Luokka:Brittiläiset jousiampujat Luokka:Brittiläiset olympiamitalistit Luokka:Skotlantilaiset urheilijat Luokka:Vuonna 1974 syntyneet Luokka:Vuonna 2021 kuolleet
Achi

Achi () on Japanin kyläkunta Naganon prefektuurissa. Siellä asuu 6 071 asukasta, sen pinta-ala on 214,4 neliökilometriä ja väestötiheys 28,31 asukasta neliökilometrillä. == Väestönkehitys == Lähde: Vuosi Väestö Muutos 1995 7 798 2000 7 757 -41 2005 7 548 -209 2010 7 036 -512 2015 6 538 -498 2020 6 071 -467 == Lähteet == Luokka:Naganon prefektuurin kunnat
Anan (Nagano)

Anan () on maaseutukaupunki Japanin Naganon prefektuurissa. Siellä asuu 4 032 asukasta, sen pinta-ala on 123,1 neliökilometriä ja väestötiheys 34,96 asukasta neliökilometrillä. Väkiluku laskee. == Väestönkehitys == Lähde: Vuosi Väestö Muutos 1995 6 565 2000 6 232 -333 2005 5 972 -260 2010 5 455 -517 2015 4 962 -493 2020 4 302 -660 == Lähteet == Luokka:Naganon prefektuurin kunnat
Neba

Neba () on kyläkunta Japanin Naganon prefektuurissa. Sen väkiluku on 853, pinta-ala 89,97 neliökilometriä ja väestötiheys 9,5 asukasta neliökilometrillä. Väestö laskee. == Väestönkehitys == Lähde: Vuosi Väestö Muutos 1995 1 522 2000 1 380 -142 2005 1 253 -227 2010 1 129 -124 2015 970 -159 2020 853 -117 == Lähteet == Luokka:Naganon prefektuurin kunnat
Metsäpaviaanit

Metsäpaviaanit (Mandrillus) on suku häntäapinoiden (Cercopithecidae) heimossa. Sukuun kuuluu kaksi lajia: drilli ja mandrilli. Suvun apinat ovat erityisen värikkäitä, varsinkin lauman johtava uros. Vartalon muoto ja koko on kahdella metsäpaviaanilajilla suunnileen samanlainen: Urokset painavat yli 30 kiloa, naaraat noin 12 kg. Sukupuolten välinen kokoero on suurin kaikista kädellislajeista. Ne viettävät suuren osan ajastaan maassa, usein metsänpohjalla, mutta kiipeilevät puissa enemmän kuin sukulaisensa paviaanit. == Lähteet == Luokka:Marakattiapinat
Ōshika

Ōshika () on kyläkunta Japanin Naganon prefektuurissa. Sen väkiluku on 1 021, pinta-ala 248,3 neliökilometriä ja väestötiheys 4,1 asukasta neliökilometrillä. Väkiluku laski vuosina 2015-2020 0,04 prosentilla eli kahdella asukkaalla. Ōshika on lueteltuna yhtenä Japanin kauneimmista kylistä. == Väestönkehitys == Lähde: Vuosi Väestö Muutos 1995 1 641 2000 1 522 -119 2005 1 356 -166 2010 1 160 -184 2015 1 023 -137 2020 1 021 -2 == Lähteet == Luokka:Naganon prefektuurin kunnat
Michaela Blyde

Michaela Blyde (s. 29. joulukuuta 1995 New Plymouth, Uusi-Seelanti) on uusiseelantilainen rugbypelaaja ja olympiavoittaja. Michaela Blyde tulee rugbyperheestä, sillä sekä hänen äitinsä että isänsä pelasivat lajia. Cherry Blyde edusti maatansa rugby union -maajoukkueessa, ja Steve Blyde pelasi rugby unionia kansallisella tasolla. Michaela aloitti rugbyn viisivuotiaana, mutta siinä vaiheessa, kun taklaaminen sallittiin, häntä alkoi pelottaa pelata poikien kanssa. Hän vaihtoi kahdeksanvuotiaana jalkapalloon, mutta 12-vuotiaana hän aloitti rugby-7-pelimuodon, kun Go for Gold -kampanjan aikana tyttöjä kannustettiin tutustumaan lajiin. Blyde edusti Uutta-Seelantia ensimmisen kerran 17-vuotiaana Oceania Sevens -turnauksessa. Hän oli mukana Uuden-Seelannin joukkueessa Riossa olympialaisissa, mutta ei päässyt pelaamaan yhtään ottelua. Blyde nousi todellisesti maailmanhuipulle kaudella 2016–2017, kun hän teki rugby-7:n maailmansarjassa eniten juoksumaaleja. Hän sai DHL Impact Player -palkinnon, ja valittiin vuoden 2017 rugby-7:n vuoden pelaajaksi. Uusi-Seelanti voitti kaudella maailmansarjan. Seuraavalla kaudella Uusi-Seelanti sijoittui toiseksi. Blyde oli voittamassa vuonna 2018 maailmanmestaruutta ja Kansainyhtöisen kisojen mestaruutta. Blyde valittiin kauden jälkeen ensimmäisenä naispelaajana toisen kerran perättäin vuoden pelaajaksi. Uuden-Seelannin menestys jatkui maailmansarjassa myös vuosina 2019 ja 2020, jolloin maa voitti sarjan. Blyde oli mukana joukkueessa myös Tokion olympialaisissa, missä Uusi-Seelanti voitti olympiakultaa. == Lähteet == Luokka:Uusiseelantilaiset rugby-7-pelaajat Luokka:Uusiseelantilaiset olympiavoittajat Luokka:Vuonna 1995 syntyneet Luokka:Elävät henkilöt
Hibiyan mellakat

thumb|Mielenosoittajia Hibiyan puistossa. Hibiyan mellakat () olivat Venäjän–Japanin sodan päättäneet Portsmouthin rauhan jälkeen Tokion Hibiyan puistolta alkaneita mellakoita Japanissa syyskuussa 1905. Väkijoukot olivat pettyneitä suhteellisen vähäisiin saavutuksiin rauhanteon yhteydessä. Syttyneissä mellakoissa haavoittui yli 1 000 ja kuoli 17 henkilöä. ==Tausta== thumb|Mellakan jälkiä. Vuonna 1904 alkanut Venäjän–Japanin sota päättyi 5. syyskuuta 1905 allekirjoitettuun Portsmouthin rauhaan. Japani oli rauhan perusteella saanut herruuden Korean niemimaalla, Liaotungin niemimaalla ja Sahalinin saaren eteläosassa. Venäjä joutui lisäksi vetäytymään Mantšuriasta. Japanissa monet tyrmistyivät suhteellisen pienistä saavutuksista rauhan solmimisen yhteydessä. Japani oli sodan lopulla kärsinyt taistelukentällä etenkin sotilaiden puutteen takia, mutta Japanissa tavallinen kansa ei ymmärtänyt vaikeuksia taistelukentällä, vaan Japanissa uskottiin yleisesti maan armeijan voittamattomuuteen. ==Mellakat== Sopimuksen allekirjoituspäivänä noin 30 000 ihmisen joukko kerääntyi Tokiossa sijaitsevan Hibiyan puiston porteille. Kerääntymiset ja mielenosoitukset puistossa oli etukäteen kielletty. Porteilla kulkua puistoon valvoi 350 japanilaista poliisia. Väkijoukko alkoi yrittää murtautua poliisin muodostaman linjan läpi itse puistoon. Noin kaksi tuntia kestäneen yhteenoton jälkeen poliisi viimein murtui ja väkijoukko vyöryi puistoon. Puistossa kokoontumisen jälkeen noin 2 000 mielenosoittajan joukko alkoi kulkea puistolta kohti Tokion keisarillista palatsia, jonka tuntumassa syntyi uusia yhteenottoja poliisin kanssa. Poliisi käytti väkivaltaa yrittäessään hajottaa väkijoukkoa, mikä johti osaltaan väkivallan kierteen eskaloitumiseen. Mellakat levisivät Tokiosta myös Jokohaman ja Kōben kaupunkeihin. Pääkaupunkiin julistettiin poikkeustila ja viranomaiset kutsuivat Japanin armeijan auttamaan poliiseja mellakoinnin hillitsemisessä. ==Seuraukset== Mellakoiden aikana mellakoitsijat polttivat yli 200 Japanin poliisin käyttämää pientä poliisikoppia. Mellakoitsijoita ja poliiseja oli haavoittunut yhteensä yli 1 000\. 17 henkilöä oli saanut surmansa. ==Lähteet== Luokka:Mielenosoitukset ja levottomuudet Luokka:Tokion historia Luokka:Venäjän–Japanin sota Luokka:1905
Advanced Persistent Threat

Advanced Persistent Threat (APT, edistynyt jatkuva uhka) on tietoturvassa väljä termi, joka tarkoittaa hyökkääjän tai hyökkääjäryhmän pitkäaikaista kampanjaa jalansijan saavuttamiseksi tietoverkossa. Hyökkäyksen tavoitteena on kerätä arkaluontoista tietoa ja pysyä verkossa pitkäaikaisesti mahdollisesti tuhoisilla seurauksilla. APT käyttää jatkuvia, salakähmäisiä ja kehittyneitä hyökkäysmenetelmiä ja niiden kohteina ovat tyypillisesti korkea-arvoiset kohteet kuten valtiot ja suuryritykset. APT hyökkäykset voivat kohdistua myös pienempiin yrityksiin, jotka ovat osa toimitusketjua askeleen korkea-arvoiseen kohteeseen. APT-hyökkäys vaatii paljon resursseja ja voi hyödyntää tietoteknisen hyökkäyksen lisäksi fyysisiä keinoja ja petoksia.https://csrc.nist.gov/glossary/term/advanced_persistent_threat Hyökkäyksiä suorittavia ryhmiä on useita, joihin usein viitataan APT-osalla ja numerolla. == Lähteet == == Aiheesta muualla == * https://attack.mitre.org/groups/ Luokka:Tietoturva
Luettelo kanoottipujottelun Suomen mestareista

Tämä on luettelo kanoottipujottelun Suomen-mestareista. == Kanoottipujottelun Suomen-mestaruudet == Koskipujottelun Suomen mestarit Vuosi Kilpailupaikka Sarja Voittaja 1\. 1985 Keräsenkoski, Tornio K1-M Veikko Nyyssönen K1-P18 Marko Leukkunen 2\. 1986 Äijäkoski, Muonio K1-M Esa Veijola K1-P18 Petri Leukkunen K1-M Joukkue Tornionseudun Melojat ry (Petri Leukkunen, Marko Leukkunen ja Timo Tervo) 3\. 1987 Koitelinkoski, Kiiminki K1-M K1-P18 4\. 1988 Äijäkoski, Muonio K1-M K1-P18 5\. 1989 Koitelinkoski, KiiminkiToimintakertomus vuodelta 1989, Suomen kanoottiliitto ry K1-M Petri Leukkunen K1-N Sari Heiniemi K1-P18 Tero Kuru 6\. 1990 Langinkoski, Kotka K1-M Petri Leukkunen K1-N C1-M Keijo Järvenpää K1-P18 7\. 1991 Tainionkoski (koski), Imatra K1-M Petri Leukkunen K1-N K1-P18 8\. 1992 9\. 1993 10\. 1994 11\. 1995 12\. 1996 13\. 1997 Laukaa 14\. 1998 15\. 1999 == Lähteet == Luokka:Melonta Luokka:Koskipujottelu Luokka:Kanoottipujottelu
Hirose Takeo

Hirose Takeo (; 16. heinäkuuta 1868 – 27. maaliskuuta 1904) oli Japanin laivastossa palvellut upseeri. Hirose kuoli japanilaisten yrittäessä tukkia venäläisen Port Arthurin laivastotukikohdan satamaa Venäjän–Japanin sodan aikana 27. maaliskuuta 1904. Japanissa hänestä tuli sittemmin Japanin laivaston upseerien rohkeuden ja itsensä uhraamisen symboli. ==Elämäkerta== Hirose Takeo syntyi Japanin Ōitassa 16. heinäkuuta 1868. Hänen isänsä oli tuomari ja veli Hirose Katsuhiko Japanin laivaston kontra-amiraali. Hirose Takeo opiskeli ensin Kogyokushassa ja myöhemmin Japanin laivastoakatemiassa. Hän valmistui laivastoakatemian 15. luokalta vuonna 1889. Ensimmäisen Kiinan–Japanin sodan aikana Hirose palveli japanilaisella ironclad-alus Fusōlla ja otti osaa esimerkiksi Jalujoen taisteluun. Sodan jälkeen vuonna 1897 Hirose valittiin upseerikoulutukseen Venäjällä. Hirose opiskeli Venäjällä vuoteen 1899 saakka toimien sen jälkeen myös Japanin lähetystön attaseana Pietarissa vuoteen 1902 saakka. Tällä välin Hirose oli matkustellut myös Ranskassa, Saksassa ja Isossa-Britanniassa. Vuonna 1900 hän oli saanut ylennyksen komentajakapteeniksi. Venäjän–Japanin sodan syttyessä vuonna 1904 Hirose oli taistelulaiva Asahin torpedoupseeri. Sodan alkuvaiheessa japanilaiset pyrkivät aloittamaan Port Arthurin venäläisen laivastotukikohdan merisaarron. Japanilaiset yrittivät tukkia kulkureitin tukikohdan satamaan 27\. maaliskuuta 1904. Tuolloin Hirose komensi Fukuimaru -nimistä alusta, joka oli tarkoitus upottaa sataman suulle. Aluksen yrittäessä päästä ankkuriin satamaan johtavalle väylälle siihen osui torpedo. Hirose selvisi torpedon räjähdyksestä ja etsi eloonjääneitä. Lopulta hänen noustessaan pelastusveneeseen hän sai surmansa venäläisen tykistön osumasta. Hirose ylennettiin postuumisti kapteeniksi. Japanissa hänestä tehtiin sankari, jonka toiminta symboloi laivaston upseerien uhrautumista Japanin eteen. Hirosesta tuli gunshin eli sodanjumala. Hänen kotiprefektuuriinsa Ōitaan rakennettiin hänelle omistettu pyhättö. ==Lähteet== Luokka:Japanilaiset sotilaat Luokka:Vuonna 1868 syntyneet Luokka:Vuonna 1904 kuolleet
Allente

Allente on Pohjoismaissa toimiva, ruotsalaisen Viaplay Groupin ja norjalaisen Telenorin omistama maksutelevisio-operaattori. Allente välittää kanaviaan satelliittiverkossa (DVB-S). Allente perustettiin 5. toukokuuta 2020 Canal Digitalin ja Viasatin fuusion tuloksena. == Kanavat, jotka ovat saatavissa Allentelta == ===Suomessa=== *Yle TV1 HD *Yle TV2 HD *MTV3 HD *Nelonen HD *Yle Teema & Fem HD *MTV Sub HD *TV5 *Liv HD *Jim HD *Kuukauden kanava *Discovery Channel HD *MTV Juniori HD *Love Nature HD *Viasat Explore HD *Viasat History HD *Viasat Nature HD *National Geographic HD *History HD *H2 *Horse & Country *BBC Nordic HD *SkyShowtime 1 HD *SkyShowtime 2 HD *MTV Aitio HD *MTV Viihde HD *SF-kanalen *V Sport Ultra HD *V Sport Premium HD *V Sport 1 HD *V Sport Golf HD *V Sport+ Suomi HD *V Sport Vinter HD *MTV Max HD *MTV Urheilu 1 HD *MTV Urheilu 2 HD *MTV Urheilu 3 *Eurosport 1 HD *Eurosport 2 HD *MTV Liiga 1 *MTV Liiga 2 *MTV Liiga 3 *MTV Liiga 4 *MTV Liiga 5 *MTV Liiga 6 *MTV Liiga 7 *ID Investigation Discovery *Mezzo *MTV *MTV 00s *MTV 80s *Moonbug *Nick Jr. *Nickelodeon *Cartoon Network *Nicktoons *SVT1 HD *SVT2 HD *SVT Barn HD *Kunskapskanalen HD *CNN International *BBC News *Sky News *Bloomberg *Al Jazeera English *UATV *CNBC *DW English *V Film Premiere *V Film Action *V Film Hits *V Film Family *V Sport Live 1 *V Sport Live 2 *V Sport Live 3 *V Sport Live 4 *V Sport Live 5 *CGTN *Sverige kanalen *Kanal 10 Sverige *Kanal 10 Norge == Lähteet == == Aiheesta muualla == * Allente Luokka:Televisiokanavat Luokka:Suomalaiset televisiokanavat Luokka:Maksu-tv
Telugut

Telugut (teluguksi తెలుగువాళ్లు, romanisoituna Teluguvāḷlu) ovat yksi neljästä suurimmasta ja väkiluvultaan suurin dravidalainen etnolingvistinen ryhmä, joka asuttaa pääasiassa Intian Andhra Pradeshin ja Telanganan osavaltioita sekä Puducherryn Yanamin piirikuntaa. Merkittävä määrä teluguja asuu myös ympäröivissä Intian osavaltioissa Karnatakassa, Tamil Nadussa, Maharashtrassa, Chhattisgarhissa, Keralassa ja Odishassa sekä Andamaanien ja Nikobaarien saarialueilla. Telugualkuperää olevat intialaiset ovat levinneet laajalle etenkin Yhdysvalloissa, Myanmarissa, Malesiassa, Etelä-Afrikassa, Australiassa ja Kanadassa, lähinnä anglosfäärissä. Telugun kieli on Intian tasavallan neljänneksi eniten puhuttu kieli ja maailman 15. puhutuin kieli. == Lähteet == == Aiheesta muualla == Luokka:Intian etniset ryhmät Luokka:Andhra Pradesh Luokka:Telangana Luokka:Dravidakansat
Wrath of the Black Manta

Wrath of the Black Manta on AI:in kehittämä ja Pohjois-Amerikassa ja Euroopassa Taiton julkaisema tasohyppely Nintendo Entertainment Systemille. Peli on käännös Famicomille vuonna 1989 julkaistusta videopelistä Ninja Cop Saizou () muunnelluilla grafiikoilla, musiikeilla ja tasoilla. ==Juoni== Mantan on matkattava halki New Yorkin, Tokion ja Rio de Janeiron ja pysäytettävä lapsia kidnapannut El Toro. Kidnapattujen lasten joukossa on myös Mantan sensein oppilas Taro. ==Vastaanotto== Mikrobitin Jukka Tapanimäki antoi Wrath of the Black Mantalle 75 pistettä sadasta.Mikrobitti 4/1991, Konsolaatikko-palsta, sivu 64 ==Lähteet== == Aiheesta muualla == * Luokka:Vuoden 1989 videopelit Luokka:Nintendo Entertainment System -pelit Luokka:Tasohyppelyt Luokka:Japanissa kehitetyt videopelit
Leonard Apt

Leonard Apt (28. kesäkuuta 1922 Philadelphia - 1\. helmikuuta 2013 Santa Monica) oli yhdysvaltalainen lääkäri, joka osallistui antiseptisen silmätipan kehitykseen ja kehitti useita diagnostisia testejä kuten Apt-testin. Apt julkaisi yli 300 artikkelia ja sai useita tunnustuksia sekä palkintoja. Silmätippa vähensi lasten sokeutta kehittyvissä maissa. Sherwin Isenbergin kanssa hän tunnisti turvallisen tavan silmän steriloimiseen ennen leikkausta. Betadine-nimellä tunnettu silmätippa oli turvallisempi, halvempi ja tehokkaampi kuin muut vaihtoehdot. == Lähteet == Luokka:Yhdysvaltalaiset lääkärit Luokka:Vuonna 1922 syntyneet Luokka:Vuonna 2013 kuolleet
Kultajuovaputsari

Kultajuovaputsari (Gnathodentex aureolineatus) on putsareihin kuuluva kalalaji. Lajia tavataan indopasifiselta merialueelta. ==Koko ja ulkonäkö== Kultajuovaputsari voi kasvaa suurimmillaan noin 30 cm pitkäksi ja tyypillinen pituus on noin 20 cm. Laji on ruumiinrakenteeltaan pitkänomainen. Selkäevä on pitkä ja sen etuosa on piikikäs. Kultajuovaputsari on pohjaväriltään tumman ruskea ja siinä on hopeanharmaita ja kullankeltaisia poikkijuovia. Kalan kuono on keltainen ja selkäevän juuressa on kullankeltainen laikku. ==Levinneisyys ja elintavat== Kultajuovaputsarin levinneisyysalue on laaja ja ulottuu Itä- Afrikasta Japaniin ja Pitcairnsaarille. Laji elää matalissa vesissä koralliriutoilla ja meriheiniä kasvavilla alueilla. Kultajuovaputsari voi muodostaa jopa yli sadan yksilön parvia. Kalan ravintoa ovat selkärangattomia eläimiä kuten äyriäisiä ja nilviäisiä ja toisinaan kaloja. Se pyydystää ravintonsa öisin. Kultajuovaputsari on hyvä ruokakala ja sitä kalastetaan myös kaupallisesti. ==Lähteet== Luokka:Välskärikalat
Emil Malmberg

Emil Othniel Malmberg (15. tammikuuta 1863 Kuopio – 9. toukokuuta 1952 Helsinki) oli suomalainen lyseon lehtori ja suomentaja.Ylioppilasmatrikkeli 1853–1899 Emil Malmbergin vanhemmat olivat lääninrahastonhoitaja, kollegiasessori Karl August Malmberg ja Kristina Ottiliana von Fieandt. Hän pääsi ylioppilaaksi 1881 Kuopion lyseosta ja valmistui Helsingin yliopistosta filosofian kandidaatiksi ja maisteriksi 1886. Malmberg oli Helsingin suomalaisen lyseon luonnonhistorian ja maantieteen kollegana ja lehtorina 1895–1926. Hän julkaksi oppimateriaalia kirjanpidon ja kasviopin aloilta. Emil Malmberg oli naimisissa vuodesta 1887 Aino Emma Irene Vilhelmina Pereniuksen kanssa, liitto päättyi avioeroon. Hän meni 1910 naimisiin kansakoulunopettaja Aura Agatha Keinäsen (1875–1957) kanssa.Ylioppilasmatrikkeli 1853–1899 : Aura Agatha Keinänen Malmbergin veljiä olivat lehtori, suomalaisuusmies August Johannes Mela (1846–1904) ja kirkkoherra Karl Eliel Mela (1857–1924). Malmbergin lapsia hänen ensimmäisestä avioliitostaan olivat kenraaliluutnantti ja suojeluskuntien komentaja Lauri Malmberg, jääkärieversti Erik Malmberg ja kirjailija Olavi Malmberg. Emil Malmberg painatti käyntikorttiinsa tekstin "Maisteri maalla ja merellä" sen jälkeen kun hän filosofian maisteriksi tultuaan suoritti myös uimamaisterin tutkinnon."Maisteri maalla ja merellä", Arkadia-Töölö, 18.09.1929, nro 11, s. 2, Kansalliskirjaston digitaaliset aineistot == Julkaisuja == * Kirjanpitotehtäviä. Tekijä, Helsinki 1917, 2. korjattu ja lisätty painos Kirjavälitys, Helsinki 1921 * Grunderna i bokföring. Lovisa 1918 * Bokföringsuppgifter. Helsingfors 1919, 2. uud. painos Bokspeditions Ab, Helsingfors 1923 * Kasviopin alkeet. Tekijä, Helsinki 1922 * Sarake- eli n.s. amerikkalaista kirjanpitoa. Tekijä, Helsinki 1923 * Fabriksbokföring. Helsingfors 1924 * Lisälehti "Kirjanpitotehtäviin": tilinpäätös. KS, Helsinki 1924 * Supplement till "Bokföringsuppgifter". Bokspeditions Ab, Helsingfors 1925 * Ohjeita kirjanpidossa ja kirjanpitotehtäviä. 3. painos Kirjavälitys, Helsinki 1928, uusittu laitos Tekijä, Helsinki 1939 * Grunderna i bokföring och bokföringsuppgifter 1. Bokspeditions Ab, Helsingfors 1930 == Suomennoksia == * Sigfrid Oskar Immanuel Almquist : Kasvitieteen oppikirja: julkisten oppilaitosten ylempiä luokkia varten. Suomalaisen Kirjallisuuden Seuran toimituksia 75. Helsinki 1890 * Robert Adolf Armand Tigerstedt : Väkijuomien vaikutuksesta ruumiin luonnonmukaisiin toimintoihin. Raittiuden ystävien kirjasia 39. Helsinki 1890 * Jörgen Brunchorst : Tärkeimmät kasvitaudit: maamiehiä, metsänhoitajia ja puutarhureita varten kansantajuisesti esiteltyjä. Suomalaisen Kirjallisuuden Seuran toimituksia 77. Helsinki 1891 * Seved Ribbing : Väkijuomien aikaansaamista taudeista, niiden kulusta ja seurauksista. Raittiuden ystävien kirjasia 46. Helsinki 1891 * Raittiuskirjoituksia: Hänen Kuninkaallisen majesteettinsa 18 p:nä Lokakuuta 1889 asettaman valiokunnan toimittamia. Helsinki 1891 == Lähteet == Luokka:Suomalaiset opettajat Luokka:Suomentajat Luokka:Vuonna 1863 syntyneet Luokka:Vuonna 1952 kuolleet
Pordic

Pordic () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla. noin 11 kilometriä Saint-Brieuc’n kaupungista luoteeseen. == Historia == Kunta muodostettiin 1. tammikuuta 2016, jolloin kaksi kuntaa Pordic ja Tréméloir yhdistyivät. Seudun läpi rakennettiin 1900-luvun alussa rautatie Chemins de fer des Côtes-du-Nord, joka lakkautettiin vuonna 1956. Rautatiestä on Pordic’sa yhä jäljellä Louis Harel de la Noën suunnittelema silta Viaduc du Parfond. Silta on nykyään kevyen liikenteen käytössä. Tréméloirin kirkko on rakennettu vuonna 1877, joka on nimetty pyhän Méloirin mukaan. Pyhä Méloir oli kokenut marttyyrikuoleman. Kirkossa on patsas, jossa hän kantaa amputoitua vasenta kättään oikeassa kädessään, mikä estää häntä pitämästä miekkaa. ==Tunnettuja kuntalaisia== * Louis Félix Conen de Prépean (1777-1837), ranskalainen pikakirjoitusjärjestelmän kehittäjä. * Louis Massignon (1883-1962), ranskalainen katolinen islamin tutkija ja Collège de Francen professori. Tiedosto:Viaduc-parfond.jpg|Viaduc du Parfond Tiedosto:Église_Saint-Méloir_de_Tréméloir.jpg|Tréméloirin kirkko ==Lähteet== ==Aiheesta muualla== Luokka:Côtes-d’Armorin kunnat
Izu Ōshima

Izu Ōshima () on Izusaarten suurin saari Filippiinienmerellä Japanin Honshūn edustalla. Saarella sijaitsee Ōshiman maaseutukaupunki, joka kuuluu hallinnollisesti Tokion metropolin Ōshiman aliprefektuuriin. Saaren korkein kohta, Miharavuori (), on 758 metriä korkea aktiivinen tulivuori. Se on purkautunut viimeksi vuonna 1990. Vuonna 1923 tapahtuneen suuren Kantōn maanjäristyksen keskus oli Izu Ōshiman alla. Saarella vallitsee kostea subtrooppinen ilmasto (Köppen: Cfa). == Lähteet == == Aiheesta muualla == * Huvimatka itsemurhaajien saarelle, Suomen Kuvalehti, 14.04.1934, nro 16, s. 18, Kansalliskirjaston digitaaliset aineistot Luokka:Japanin saaret Luokka:Tokion prefektuuri
Ruskopäämarmosetti

Ruskopäämarmosetti eli ruskeapääsilkkiapina (Callithrix flaviceps) on kierteishäntäapinoiden heimoon kuuluva apinalaji. Ruskopäämarmosetti on luokiteltu äärimmäisen uhanalaiseksi lajiksi. Sitä tavataan Brasiliassa Espírito Santon ja Minas Geraisin osavaltioissa, Atlantin rannikkovuoriston metsissä 300–1200 metrin korkeudella. Ne elävät 3–20 yksilön ryhmissä, joiden jäsenet ovat sukua toisilleen. Verrattuna muihin saman suvun apinoihin ruskopäämarmosetit liikkuvat laajemmalla alueella ja puolustavat kotiseutuaan vähemmän kiivaasti. Ruskopäämarmosetit syövät puusta irtoavaa kumimaista mahlaa, sieniä ja pieniä eläimiä. Ne painavat keskimäärin noin 400 grammaa. == Lähteet == Luokka:Kierteishäntäapinat Luokka:Uhanalaiset nisäkkäät
Dominique

Dominique voi tarkoittaa ainakin seuraavia asioita: ==Henkilönnimet== * Dominique, etunimi * Dominique, sukunimenä: ** Ronald Dominique (s. 1964), yhdysvaltalainen sarjamurhaaja ==Musiikki== * ”Dominique”, vuonna 1963 julkaistu Jeanine Deckersin kappale * Dominique, vuonna 2015 julkaistu NEØV- yhtyeen albumi ==Muita merkityksiä== * 4020 Dominique, asteroidi * Chez Dominique, Helsingissä sijainnut ravintola
Rautavaaran kirkonkylä

Rautavaaran kirkonkylä on Rautavaaran kunnan keskustaajama ja kirkonkylä Pohjois-Savon koillisosassa, Keyrittyjärveen laskevan Keyritynjoen suun itäpuolella. Tilastokeskuksen taajama-aluerajauksen mukaan vuoden 2023 lopussa Rautavaaran kirkonkylän pinta-ala oli 2,41 neliökilometriä ja asukasluku oli 623. Tilastollinen taajamarajaus voi poiketa virallisesta kunnan tai kunnanosien rajauksesta. Paikannimi Rautavaara on esiintynyt varhaisissa kirjallisissa lähteissä seuraavasti: Rautavara (1729), Rautavara by (1732), ”Rautavaaran perukat” (1789). Kunta on perustettu vuonna 1874 osin Iisalmeen, osin Nurmekseen kuuluneista kylistä. Rautavaarasta oli tullut 1816 Nurmeksen rukoushuonekunta, 1849 sen kappeliseurakunta. Ensimmäinen kirkko rakennettiin pääosin vuosina 1825–1827. Vuonna 1894 Rautavaarasta tuli itsenäinen seurakunta. Rautavaara-nimi on korvannut Veijo Saloheimon mukaan vanhemman Paskonvaara-nimen (Paskovaara 1724). Paskonvaara oli laaja seutukylä ilman selvää keskuspaikkaa. On epäselvää minkä vaaran mukaan kylä oli nimensä saanut. Mahdollisena lähteenä on pidetty nykyisen kirkonkylän luoteispuolella sijaitsevaa Tulimäkeä. ==Lähteet== Luokka:Rautavaara Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Tuusniemen kirkonkylä

Tuusniemen kirkonkylä on Tuusniemen kunnan keskustaajama ja kirkonkylä, joka sijaitsee Pohjois-Savon itäosassa, Juojärven pohjoisrannalla. . Kirkonkylä sijaitsee Juojärven Tuusniemen tyvessä; kylän (Tuusniemi 1692) ja kunnan nimi on omaksuttu tästä. Kirkonkylän ensimmäinen kirkko valmistui vuonna 1798, mutta tuhoutui tulipalossa 1857. Tuusniemen nykyinen kirkko valmistui vuonna 1869. Tilastokeskuksen taajama-aluerajauksen mukaan vuoden 2019 lopussa Tuusniemen kirkonkylän pinta-ala oli 3,05 neliökilometriä ja asukasluku oli 988. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. ==Lähteet== Luokka:Tuusniemi Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Sonkajärven kirkonkylä

Sonkajärven kirkonkylä on Sonkajärven kunnan keskustaajama ja kirkonkylä, joka sijaitsee Pohjois-Savon pohjoisosassa, Sonkajärven Sonkalahden eteläpään äärellä. Sonkajärven kirkonkylästä on Ylä-Savon keskuksena toimivaan Iisalmeen maanteitse noin 24 kilometriä. Tilastokeskuksen taajama-aluerajauksen mukaan vuoden 2019 lopussa Sonkajärven kirkonkylän pinta-ala oli 3,02 neliökilometriä ja asukasluku oli 1 300. Tilastollinen taajamarajaus voi poiketa virallisesta kunnan tai kunnanosien rajauksesta. Sonkajärvi mainitaan kirjallisissa lähteissä muun muassa seuraavasti Songa Jerfwen maa ja Songa Jerfwen saalo (1561) sekä Sånga Järfwij Byj (1620-luku). Kylä ja sittemmin kunta on nimetty järven mukaan. Nimen tarkempi alkuperä on hämärä. Sonkajärven seurakunta perustettiin 1921 (toisen lähteen mukaan jo 1897); sen pohjana oli Iisalmen emäseurakuntaan vuonna 1854 perustettu Rutakon rukoushuonekunta. Nykyinen graniittinen Sonkajärven kirkko valmistui vuonna 1910. Kunta sai alkunsa vuonna 1922 (toisen lähteen mukaan 1899). ==Lähteet== Luokka:Sonkajärvi Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
James Wilby (uimari)

James Wilby (s. 12. marraskuuta 1993 Glasgow, Skotlanti) on brittiläinen uimari, maailman- ja euroopanmestari, joka on erikoistunut rintauintiin. Wilby voitti Gwangjun pitkän radan MM-kilpailuista 2019 kolme mitalia: kultaa 4×100 m sekauintiviestistä, hopeaa 100 metrin rintauinnista ja pronssia 4×100 m sekauinnin sekaviestistä. Budapestistä 2022 hän sai MM-pronssia miesten ja Dohassa 2024 sekajoukkueiden 4×100 m sekauintiviestistä. Pitkän radan EM- kilpailuista Wilby on voittanut 200 metrin rintauinnin Roomassa 2022 ja lisäksi kolme muuta mitalia rintauinnista sekä Glasgow’ssa 2018 Euroopan mestaruuden 4×100 metrin sekauintiviestistä ja lisäksi pronssia sekauinnin sekaviestistä. Tokion kesäolympialaisissa 2020 Wilby ui alkuerissä Britannian 4 × 100 metrin sekauintiviestijoukkueessa, joka lopulta saavutti hopeaa. Lisäksi hän asijoittui miesten 100 metrin rintauinnissa viidenneksi ja 200 metrin rintauinnissa kuudenneksi.OlympediaKansainvälinen uimaliitto Kansainyhteisön kisoissa Wilby on saavuttanut Englannin edustajana neljä kultaa, kolme hopeaa ja kaksi pronssia. == Lähteet == * * Profiili Kansainvälinen uimaliitto === Viitteet === Luokka:Brittiläiset uimarit Luokka:Brittiläiset olympiamitalistit Luokka:Vuonna 1993 syntyneet Luokka:Elävät henkilöt
Carl Bartram

Carl Henrik Bartram (22. joulukuuta 1843 Rauma – 28. heinäkuuta 1936 Hämeenlinna) oli suomalainen lääkäri, kunnallispoliitikko ja kollegineuvos.Ylioppilasmatrikkeli 1853–1899Häme-Wiki : Carl Henrik Bartram Ahveniston hautausmaan virtuaalipolku : Bartram, Carl hovineuvos, lääkäri, katuvalojen isä, 1843–1936Tohtori Carl Bartram, Aamulehti, 29.07.1936, nro 202, s. 3, Kansalliskirjaston digitaaliset aineistotKollegineuvos Carl Bartram, Hämeen Sanomat, 29.07.1936, nro 171, s. 2, Kansalliskirjaston digitaaliset aineistot 1600-luvun alussa Raumalle muuttaneeseen hollantilaiseen kauppiassukuun kuuluneen Carl Bartramin vanhemmat olivat kauppalaivuri, kauppias Carl Fredrik Bartram ja Katarina Henriette Paqvalin. Hän pääsi ylioppilaaksi 1863 Turun kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 sekä lääketieteen lisensiaatiksi 1875. Bartram oli aluksi Hämeenlinnan vt. piirilääkärinä vuosina 1876–1877 ja sen jälkeen lääkärinä muun muassa Raumalla, Iisalmessa ja Mikkelissä. Hän oli Hämeenlinnan kaupunginlääkärinä 1878–1908 sekä 7. Hämeen tarkk'ampujapataljoonan lääkärinä 1881-1903, Hämeen kutsuntapiirin lääkärinä 1882-1899 ja lääninvankilan lääkärinä 1897-1913. Tämän jälkeen Bartram toimi yksityislääkärinä Hämeenlinnassa. Hän oli 1878–1899 toimineen Hämeenlinnan kylpylaitoksen lääkärinä ja johtajana. Kaikkiaan Bartram toimi Hämeenlinnassa lääkärinä kuudenkymmenen vuoden ajan ja hän oli kuollessaan 92-vuotiaana Suomen vanhin lääkäri. Bartram sai kollegineuvoksen arvon 1892.Hämeenlinnan Lydia : Kylpylaitos Bartram oli Hämeenlinnan kaupunginvaltuuston jäsenenä 1879–1905, valtuuston puheenjohtajana 1887–1894 ja 1899 sekä varapuheenjohtajana 1895–1896 ja 1898. Hän oli useita vuosikymmeniä Hämeenlinnana terveydenhoitolautakunnan ja kaupunginsairaalan johtokunnan puheenjohtajana. Bartramin aloitteesta Hämeenlinnaan perustettiin ensimmäiset yleiset uimalat ja hän vaikutti myös sähkö- ja vesilaitoksen perustamiseen kaupunkiin sekä Hämeenlinnan Rantapuiston uudistamiseen. Bartram oli Hämeenlinnan Säästöpankin hallituksen puheenjohtana kolmen vuosikymmenen ajan. == Lähteet == Luokka:Suomalaiset lääkärit Luokka:Hämeenlinnan kaupunginvaltuutetut Luokka:Vuonna 1843 syntyneet Luokka:Vuonna 1936 kuolleet
Vieremän kirkonkylä

Vieremän kirkonkylä on Vieremän kunnan keskustaajama ja kirkonkylä, joka sijaitsee Pohjois-Savon pohjoisosassa, Vieremänjärven pohjoispuolella. Vieremän kirkonkylä sijaitsee maanteitse noin 25 kilometriä Ylä-Savon keskuksena toimivaan Iisalmen pohjoispuolella. Tilastokeskuksen taajama- aluerajauksen mukaan vuoden 2019 lopussa Vieremän kirkonkylän pinta-ala oli 2,56 neliökilometriä ja asukasluku 1 354. Tilastollinen taajamarajaus voi poiketa virallisesta kunnan tai kunnanosien rajauksesta. Vieremäjärven kylä mainitaan vuoden 1557 papinveroluettelossa. Vieremän seurakunta erotettiin Iisalmesta vuonna 1897. Kylän ja kunnan nimi perustuu järven nimeen (nyk. Vieremänjärvi), joka lienee nimetty järven eteläpuolisen mäen mukaan. Mäen nykynimi on Vieremänmäki. ==Lähteet== Luokka:Vieremä Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Ross Murdoch

ui vain alkuerissä Ross Murdoch (s. 14. tammikuuta 1994 Alexandria, Skotlanti) on brittiläinen uimari, maailman- ja euroopanmestari, joka on erikoistunut rintauintiin. Murdoch on voittanut urallaan pitkällä radalla kolme MM- ja kahdeksan EM-mitalia sekä kuusi mitalia Kansainyhteisön kisoissa. Kazanin MM- kilpailuissa 2015 hän voitti 4×100 m sekauinnin sekaviestissä maailmanmestaruuden ja Lontoon EM-kilpailuissa 2016 neljä mitalia, muun muassa mestaruudet 200 metrin rintauinnissa ja 4×100 metrin sekauintiviestissä. Rio de Janeiron kesäolympialaisissa 2016 Murdoch sijoittui miesten 100 metrin rintauinnissa 11:nneksi. Tokion kesäolympialaisissa 2020 hän sijoittui miesten 200 metrin rintauinnissa 12:nneksi.OlympediaKansainvälinen uimaliitto == Lähteet ja huomautukset == * * Profiili Kansainvälinen uimaliitto === Viitteet === == Aiheesta muualla == * Luokka:Brittiläiset uimarit Luokka:Skotlantilaiset uimarit Luokka:Vuonna 1994 syntyneet Luokka:Elävät henkilöt
Polvijärven kirkonkylä

Polvijärven kirkonkylä on Polvijärven kunnan keskustaajama, joka sijaitsee Pohjois-Karjalan länsiosassa. Kirkonkylän lähellä sijaitsee kapea järvi (Polvijärvi) idästä saapuvan Höytiäisen entisen laskujoen osana, ja tämä Viinijoki kääntyy järven kohdalla etelään polveillen eli mutkan tehden. Tilastokeskuksen taajama-aluerajauksen mukaan Polvijärven kirkonkylän pinta- ala oli 4,57 neliökilometriä ja väkiluku 1 229 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta. ==Lähteet== Luokka:Polvijärvi Luokka:Pohjois-Karjalan maakunnan taajamat Luokka:Suomen kuntakeskukset
Kirill Prigoda

Kirill Gennadjevitš Prigoda (, s. 29. joulukuuta 1995 Pietari) on venäläinen uimari, maailman- ja euroopanmestari, joka on erikoistunut rintauintiin. == Elämä ja urheilu-ura == Prigoda on pitänyt hallussaan miesten lyhyen radan maailmanennätystä 200 metrin rintauinnissa joulukuusta 2018 lähtien.https://swimswam.com/kirill-prigoda-breaks-200-breast-world-record- in-200-16/ Hän on saavuttanut urallaan Venäjän edustajana pitkän radan MM- kilpailuista kolme pronssimitalia ja lyhyen radan MM-kilpailuista seitsemän mitalia joista viisi kultaista. EM-kilpailuista Prigoda on saavuttanut pitkällä radalla kaksi hopeamitalia ja lyhyellä radalla neljä mitalia joista kaksi kultaista. Rio de Janeiron kesäolympialaisissa 2016 Prigoda sijoittui miesten 100 metrin rintauinnissa 20:nneksi. Tokion kesäolympialaisissa 2020 hän sijoittui miesten 200 metrin rintauinnissa yhdeksänneksi, 100 metrin rintauinnissa 11:nneksi ja 4×100 metrin sekajoukkueiden sekauintiviestissä seitsemänneksi.OlympediaKansainvälinen uimaliitto Progoda kilpaili Neutraalien urheilijoiden joukkueessa Budapestin lyhyen radan MM-kilpailuissa 2024. Hän saavutti kolme viestikultaa sekä hopeaa kaikilla kolmella rintauintimatkalla. Prigodan vanhemmat ovat menestyneitä uimareita: isä Gennadi Prigoda voitti urallaan muun muassa neljä olympiamitalia ja äiti Jelena Volkova maailmanmestaruuden. == Lähteet == * * Profiili Kansainvälinen uimaliitto === Viitteet === == Aiheesta muualla == * Luokka:Venäläiset uimarit Luokka:Vuonna 1995 syntyneet Luokka:Elävät henkilöt
Raimo Sarkio

Raimo Kalevi Sarkio (27. joulukuuta 1928 Varkaus – 22. lokakuuta 1987 Vantaa) oli suomalainen kitaristi ja Oulunkylän Pop & Jazz Konservatorion opettaja. Hän toimi mm. Jaakko Salon yhtyeen kitaristina ja soitti yli 2 000 levytyksellä. Sarkio on haudattu Honkanummen hautausmaalle. == Lähteet == * https://www.discogs.com/artist/1277431-Raimo-Sarkio * Yhteistyössä käsiinsaatu kuolinilmoitus === Viitteet === Luokka:Suomalaiset kitaristit Luokka:Suomalaiset opettajat Luokka:Vuonna 1928 syntyneet Luokka:Vuonna 1987 kuolleet
Irving Small

Irving Wheeler Small (19. heinäkuuta 1891 – 15. huhtikuuta 1933) oli yhdysvaltalainen jääkiekkoilija ja olympiamitalisti. Small edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Small teki turnauksen viidessä ottelussa kahdeksan maalia. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1891 syntyneet Luokka:Vuonna 1933 kuolleet
John Lyons

John Lyons (31. maaliskuuta 1900 – 15. tammikuuta 1971) oli yhdysvaltalainen jääkiekkoilija ja olympiamitalisti. Lyons edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Lyons pelasi turnauksessa yhden ottelun. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1900 syntyneet Luokka:Vuonna 1971 kuolleet
John Langley

John Arthur Langley (25. kesäkuuta 1896 – 5. maaliskuuta 1967) oli yhdysvaltalainen jääkiekkomaalivahti ja olympiamitalisti. Langley edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Langley toimi turnauksessa joukkueen varamaalivahtina. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1896 syntyneet Luokka:Vuonna 1967 kuolleet
Alphonse Lacroix

Alphonse Albert Lacroix (21. lokakuuta 1897 – 12. huhtikuuta 1973) oli yhdysvaltalainen jääkiekkomaalivahti ja olympiamitalisti. Lacroix edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Hän torjui turnauksen kaikissa viidessä ottelussa. Lacroix pelasi kaudella 1925-1926 viisi NHL-ottelua Montreal Canadiensin joukkueessa. == Lähteet == Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Vuonna 1897 syntyneet Luokka:Vuonna 1973 kuolleet
Edward Pitblado

Edward Bruce Pitblado (23. helmikuuta 1896 – 2. joulukuuta 1977) oli brittiläinen jääkiekkoilija ja olympiamitalisti. Pitblalo edusti Britannian maajoukkuetta vuoden 1924 talviolympialaisissa, jossa maa sijoittui pronssille. Pitblalo teki turnauksen viidessä ottelussa neljä maalia. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1896 syntyneet Luokka:Vuonna 1977 kuolleet
Hamilton Jukes

Hamilton Dawson Jukes (28. toukokuuta 1895 – 8. tammikuuta 1951) oli brittiläinen jääkiekkoilija ja olympiamitalisti. Jukes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Jukes teki turnauksen kolmessa pelaamassaan ottelussa kaksi maalia. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1895 syntyneet Luokka:Vuonna 1951 kuolleet
Geoffrey Holmes

Geoffrey Holmes (19. helmikuuta 1894 – 7. toukokuuta 1964) oli brittiläinen jääkiekkoilija ja olympiamitalisti. Holmes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Holmes teki turnauksen neljässä pelaamassaan ottelussa yhden maalin. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1894 syntyneet Luokka:Vuonna 1964 kuolleet
Ross Cuthbert

Ross Cuthbert (6. helmikuuta 1892 – 1970) oli brittiläinen jääkiekkoilija ja olympiamitalisti. Cuthbert edusti Britannian maajoukkuetta vuoden 1924 talviolympialaisissa, jossa maa sijoittui pronssille. Cuthbert teki turnauksen neljässä pelaamassaan ottelussa kahdeksan maalia. Cuthbert pelasi myös 1928 olympialaisissa, joissa hän toimi maansa joukkueen kapteenina. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1892 syntyneet Luokka:Vuonna 1970 kuolleet
Guy Clarkson

George Elliot "Guy" Clarkson (1. tammikuuta 1891 – 9. lokakuuta 1974) oli brittiläinen jääkiekkoilija ja olympiamitalisti. Clarkson edusti Britannian maajoukkuetta vuoden 1924 talviolympialaisissa, jossa maa sijoittui pronssille. Clarkson pelasi turnauksessa kolme ottelua. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1891 syntyneet Luokka:Vuonna 1974 kuolleet
Eric Carruthers

Eric Dudley Carruthers (10. marraskuuta 1895 – 19. marraskuuta 1931) oli brittiläinen jääkiekkoilija ja olympiamitalisti. Carruthers edusti Britannian maajoukkuetta vuoden 1924 talviolympialaisissa, jossa maa sijoittui pronssille. Carruthers teki turnauksen viidessä ottelussa kaksitoista maalia. Hän edusti maataan myös neljä vuotta myöhemmin järjestetyissä St. Moritzin olympialaisissa. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1895 syntyneet Luokka:Vuonna 1931 kuolleet
Colin Carruthers

Colin Gordon Carruthers (17. syyskuuta 1890 – 10. marraskuuta 1957) oli brittiläinen jääkiekkoilija ja olympiamitalisti. Carruthers edusti Britannian maajoukkuetta vuoden 1924 talviolympialaisissa, jossa maa sijoittui pronssille. Carruthers teki turnauksen viidessä ottelussa kymmenen maalia. Hän edusti maataan myös neljä vuotta myöhemmin järjestetyissä St. Moritzin olympialaisissa. == Lähteet == Luokka:Brittiläiset jääkiekkoilijat Luokka:Brittiläiset olympiamitalistit Luokka:Vuonna 1890 syntyneet Luokka:Vuonna 1957 kuolleet
Oravasaaren koulu

Jyväskylän kaupungin ylläpitämä Oravasaaren koulu toimii Oravasaaressa osoitteessa Oravasaarentie 752. Vuonna 1891 kyläläiset perustivat alueelle kansakoulun ja nykyinen tiilinen koulurakennus valmistui vuonna 1929. Kunnan peruskoulujärjestelmään siirtymisen myötä koulu muuttui peruskoulun ala- asteeksi 1973. Koulussa on kaksi luokkahuonetta ja niissä opetetaan luokkia 1-4. Oppilaita koulussa on 30. Koulun hallinnollisena rehtorina toimii Ari Asikainen ja koulun johtajana Tarmo Laitinen. == Lähteet == Luokka:Jyväskylän peruskoulut Luokka:Jyväskylän rakennukset ja rakennelmat
Louis Hudson

Henry Dewey Louis Hudson (16. toukokuuta 1898 – 24. kesäkuuta 1975) oli kanadalainen jääkiekkoilija ja olympiavoittaja. Hudson edusti Kanadan maajoukkuetta vuoden 1928 talviolympialaisissa, jossa maa voitti kultaa. Hudson teki turnauksen kolmessa pelaamassaan ottelussa neljä maalia. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1898 syntyneet Luokka:Vuonna 1975 kuolleet
Luis Javier Suárez

Luis Javier Suárez Charris (s. 2. joulukuuta 1997 Santa Marta, Kolumbia) on kolumbialainen jalkapalloilija. Hän edustaa espanjalaista Almeríaa ja on pelipaikaltaan hyökkääjä. == Seurajoukkueura == Suárez on syntynyt Santa Martan kaupungissa Kolumbiassa. 5. lokakuuta 2015 hän teki ensiesiitymisensä aikuisten tasolla Leonesissa. 1. maaliskuuta 2016 Suárez siirtyi lainasopimuksella Granadaan, joka ulottui kauden 2016–2017 loppuun ja se sisälsi osto-optio. Hän pelasi koko lainakauden ajan seuran reservijoukkueessa.Luis Javier Suárez refuerza el filial del Granada Marca. Viitattu 1.8.2021. 17\. heinäkuuta 2017 Suárezin omistusoikeuksien siirryttyä englantilaisseura Watfordille, hänet laitettiin kaudeksi 2017–2018 Valladolidin reservijoukkueeseen. Seuraavana kesänä Suárez siirtyi yhden kauden kestävällä lainasopimuksella Gimnàstic de Tarragonaan, joka pelasi Espanjan toiseksi korkeimmalla sarjatasolla Segunda Divisiónissa. Suárez teki pelasi ensimmäisen ottelunsa ammattilaisena 20. elokuuta 2018 kotiottelussa Tenerifea vastaan.Aveldaño acude al rescate del Tenerife en el 93' Marca. Viitattu 1.8.2021. Ensimmäisen maalinsa hän teki 7. lokakuuta 2018 ottelussa Cádizia vastaan. 21\. kesäkuuta 2019 Suárez siirtyi Real Zaragozaan lainasopimuksella. Hän teki kauden aikana 19 maalia ja oli joukkueensa paras maalintekijä. 2\. lokakuuta 2020 Suárez palasi takaisin Granadaan viisivuotisella sopimuksella.Luis Suárez, nuevo jugador del Granada CF por las próximas cinco temporadas Granada CF. Viitattu 1.8.2021. Hänestä maksettiin arvioilta noin 15 miljoonan euron siirtokorvaus.El Granada ya tiene en sus filas a 'su' Luis Suárez Marca. Viitattu 1.8.2021. == Lähteet == == Aiheesta muualla == * Luis Suárezin tilastot BDFutbol-sivustolla * Luis Suárezin tilastot Soccerway-sivustolla Luokka:Kolumbialaiset jalkapalloilijat Luokka:Vuonna 1997 syntyneet Luokka:Elävät henkilöt
Luettelo vuonna 1 kuolleista henkilöistä

== Tuntematon päivämäärä == * Aršak II, Kaukasian Iberian (eli Georgian itäosan Kartlin) kuningas 20 eaa.–1 jaa == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 1
Luettelo vuonna 2 kuolleista henkilöistä

== Tuntematon päivämäärä == * Lucius Caesar, keisari Augustuksen tyttärenpoika (s. 17 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 2
Luettelo vuonna 4 kuolleista henkilöistä

== Helmikuu == * 21. helmikuuta – Gaius Caesar, Marcus Vipsanius Agrippan ja Julia vanhemman poika (s. 20 eaa.) == Tuntematon päivämäärä == * Gaius Asinius Pollio, roomalainen puhuja, runoilija, historioitsija, sotilas ja poliitikko (s. 76 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 4
Frans Egenolf Eugen von Knorring

Frans Egenolf Eugen (Eugéne) von Knorring (19. heinäkuuta 1827 Bosjökloster, Ruotsi – 2. tammikuuta 1887 Hämeenlinna, Suomen suuriruhtinaskunta) oli suomalainen maanviljelijä ja valtiopäivämies. Von Knorringin vanhemmat olivat tilanomistaja Karl Henrik von Knorring ja ruotsalaissyntyinen vapaaherratar Eva Charlotta Beck-Friis (1798–1877). Ensimmäinen puoliso vuodesta 1862 oli Lars Gabriel von Haartmanin tytär, vapaaherratar Alexandrina Sofia Lovisa von Haartman (1840-1863), avioliitto oli lapseton. Toinen puoliso vuodesta 1866 lähtien oli Estella Ormesinda Nissvandt (Tigerstedt) (1847–1926). Von Knorring opiskeli Ruotsissa ja auskultoi siellä Svean hovioikeuden palveluksessa. Hän muutti kuitenkin Suomeen, sai Suomen kansalaisuuden vuonna 1858 ja oli Kokemäenkartanon omistaja isänsä jälkeen vuodesta 1863 lähtien.Geni: Frans Egenolf Eugen von Knorring Viitattu 1.8.2021.Adelsvapen-wiki: Adliga von Knorring nr 1976, Tab 7 Viitattu 1.8.2021. Hänellä oli myös suhde Maria Kristina Erkkilään, josta syntyi Karl Gustaf von Knorring (1860–1916). Toisesta avioliitosta syntyivät lapset: Eugène Carl Jochum von Knorring (1877-1946); Thyra Ingeborg von Knorring (1879–1964); Lave Gustav Severin von Knorring (1884–192?), joka avioitui Ida Sofia Holmgrenin kanssa, heille syntyivät: Inga Matilda Eva Estella von Knorring (1920–?) ja Brita Ingeborg Harriet Sofia von Knorring (1922–?) ja he asuivat Tukholmassa; Axel Corfitz von Knorring (1886–1965), joka avioitui Vera May Trembleyn kanssa, heille syntyi Eugene James von Knorring (1932–2016) ja he asuivat New Yorkissa Yhdysvalloissa. Frans Egenolf von Knorring oli aatelissäädyn edustaja säätyvaltiopäivillä 1885.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1827 syntyneet Luokka:Vuonna 1887 kuolleet
Luettelo vuonna 7 kuolleista henkilöistä

== Tuntematon päivämäärä == * Athenodoros Kananalainen, kreikkalainen stoalaiseen koulukuntaan kuulunut filosofi (n. 74 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 7
Alexander Rokassowskij

Alexander Rokassowskij (21. syyskuuta 1847 Pietari – 1918 Venäjä) oli suomalainen vapaaherra, kamarijunkkari ja valtiopäivämies. Rokassowskij syntyi vapaaherra, kenraalikuvernööri Platon Rokassovskiin ja Alexandra Kusminskin perheeseen, hänen puolisonsa oli Agnes Igoni.Geni: Alexander Rokassowskij Viitattu 1.8.2021.Biografiasampo: Platon Ivanovitsh Rokassowskij Viitattu 1.8.2021. Rokassowskij oli aatelissäädyssä edustaja valtiopäivillä 1882 ja 1885.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1847 syntyneet Luokka:Vuonna 1918 kuolleet
Luettelo vuonna 8 kuolleista henkilöistä

== Tuntematon päivämäärä == * Gaius Maecenas, keisari Augustuksen neuvonantaja (n. 70 eaa.) * Polemon I, Pontoksen kuningas 37 eaa. – 8 jaa. (s. 1. vuosisadalla eaa.) * Marcus Valerius Messalla Corvinus, roomalainen sotilas ja valtiomies (s. 64 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 8
Luettelo vuonna 9 kuolleista henkilöistä

== Tuntematon päivämäärä == * Publius Quinctilius Varus, roomalainen kenraali ja Germanian maaherra 7–9 jaa. (n. 53 eaa.) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 9